Močiarnica tichá

Močiarnica tichá (iné názvy: sluka prostredná, močiarnica prostredná, močiarnica lúčna; Gallinago media) je druh vtáka z čeľade slukovité (Scolopacidae).  Jej menší príbuzný druh, močiarnička tichá (Lymnocryptes minimus), má viacero synonymických názvov a jeden z nich je totožný s názvom tohoto druhu - močiarnica tichá. Podľa Medzinárodnej únie na ochranu prírody a prírodných zdrojov močiarnica tichá patrí medzi takmer ohrozené druhy, trend celkovej populácie je klesajúci, stavy v Európe klesajú rýchlosťou o 515% za obdobie troch generácií (14.4 roka). Vyše 80% európskej populácie žije v Rusku, kde bol v rokoch 20012012 zistený pokles o 510%. Z Ázijskej časti Ruska existuje málo informácií, avšak aj tam je pozorovaný úbytok.

Opis
Vták je veľkosti drozda, dĺžka tela je 280 mm, krídla 140 mm. Zvrchu je hnedá s pozdĺžnymi škvrnami, zospodu má priečne pruhovanie. Na vrchu hlavy má tri hnedé pásy a dva po obidvoch stranách hlavy, cez oko a pod okom. Chvost má na okraji biely. Zobák je hnedý, pri konci čierny, nohy sú zelenosivé. Pri vyletovaní letí priamočiaro.

Výskyt a stav na Slovensku
Hniezdi v západnej palearktíde. Cez Slovensko vzácne migruje, bola zistená na 4 % mapovacích kvadrátov.
Na Slovensku sa zjavuje iba na jarnom a jesennom ťahu ako prelelujúci druh. Na jar prilieta v apríli až v máji a na jeseň sa zjavuje v auguste až v septembri.

Ekosozologický status v roku 1995 Im - nezaradený migrant, resp. nehniezdič. V roku 1998 žiadny. Európsky ochranársky status SPEC2 - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

 Biotop 
Obýva močiare, mokré lúky, brehy rybníkov, mláky, zabahnené brehy riek a pod., kde môže loviť červy a vodný hmyz.

 Hniezdenie 
Hniezdi na močaristých miestach na severe.

 Potrava 
Živí sa vodnými bezstavovcami (červami, mäkkýšmi, hmyzom), konzumuje však i rastlinnú potravu, semená a listy vodných rastlín. 

Ochrana
Vcelku vzácny vták, chránený pre svoj nehojný výskyt. Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

 Galéria 

 Referencie 

 Iné projekty 

 Externé odkazy 



Kategória:Slukovité
Kategória:Vtáky na Slovensku
Kategória:Takmer ohrozené druhy